ANDREW WOMMACK EVANKELIUMIN ÄÄRELLÄ
SOTA ON OHI, OSA 3/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan opetussarjaani "Sota on ohi". Se kertoo siitä, että Jumala pani -
kaiken syntejämme kohtaan kokemansa vihan Jeesuksen ylle.
Siksi Hän ei ole vihainen meille eikä edes pahalla tuulella.
Hän rakastaa meitä ja suhtautuu meihin armollisesti.
Näiden asioiden pitäisi olla yleisesti hyväksyttyjä totuuksia, -
mutta uskonto motivoi ihmisiä Herran vihan ja rangaistuksen avulla.
Moni pelästyy, jos joku sanoo, että Jumalan viha on poissa -
ja että Hän on nyt hyvällä tuulella ja rakastaa ihmisiä.
He kuvittelevat, ettei ihmisillä ole mitään syytä palvella Jumalaa, -
ellei Jumala rankaise heitä, mutta Uusi testamentti opettaa toisin.
Olen puhunut jakeesta Luuk. 2:14, jossa enkeli sanoi: -
"Kunnia Jumalalle korkeuksissa, ja maassa rauha ihmisten kesken, -
joita kohtaan hänellä on hyvä tahto!" Tässä ei kuitenkaan puhuta -
rauhasta ihmisten välillä. Jakeissa Matt. 10:34 ja Matt. 24:6―8 -
Jeesus sanoo, ettei tullut tuomaan rauhaa, vaan miekan, -
ja että lopun aikoina ihmiset tulevat sotimaan toisiaan vastaan.
Maan päälle ei tule rauhaa ennen kuin Rauhanruhtinas tulee -
ja perustaa valtakuntansa.
Jakeessa Luuk. 2:14 ei siis puhuta rauhasta ihmisten kesken, -
vaan rauhasta Jumalan taholta ihmisiä kohtaan.
Jumala ilmoitti vihamielisyyden loppuneen ja sodan olevan ohi.
Se on tärkeää. On uskomatonta, että niin monet eivät ymmärrä tätä -
vaan luulevat, että Jumala pitää yhä kirjaa heidän synneistään.
2. Kor. 5:17 "Siis, jos joku on Kristuk- sessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut.
Mutta kaikki on Jumalasta, joka on sovittanut meidät itsensä kanssa -
Kristuksen kautta ja antanut meille sovituksen viran."
Sovitus on pääasiassa uskonnollinen termi.
Moni on kuullut sen, mutta siitä voi olla vaikea saada otetta.
Siitä on tullut uskonnollinen klisee, jota useimmat eivät juuri arvosta.
Sovittaminen on suhteen muuttamista jälleen ystävälliseksi -
tai ristiriitaisen suhteen harmonisoimista.
Asiakirjat voi sovittaa yhteen, jolloin ne sanovat samaa asiaa.
Jos pankkitilin saldo näyttää nollaa, mutta olet itse sitä mieltä, -
että rahaa on vielä, joku on väärässä ja tarvitaan yhteen sovittamista.
Sovittaminen on siis harmonian eli tasapainon palauttamista -
tai suhteen muuttamista jälleen ystävälliseksi.
Vähän kuin kitaran kielet viritetään, jotta niiden sointi sopisi yhteen.
Jumala siis sovitti ihmiset itsensä kanssa Jeesuksen kautta -
ja antoi meille sovituksen viran.
Seurakunnan pitäisi kertoa, että Jumala on nyt suopea meitä kohtaan.
Sota on ohi, ja Jumalan viha on pantu Jeesuksen ylle.
Jumala ei ole enää sinulle vihainen, vaan syntisi ja puutteesi on sovitettu.
Hän toivottaa sinut takaisin, jos vain otat sovituksen vastaan.
Valitettavasti iso osa seurakunnasta -
julistaa kuitenkin Jumalan vihaa ja parannuksenteon tärkeyttä.
En halua osoittaa sormella yksittäisiä ihmisiä, puhun ryhmistä.
Tietyt uskonnolliset ryhmät tulevat aina paikalle vihakyltteineen, -
kun puhutaan moraaliasioista, ja julistavat: "Jumala vihaa homoja!"
Uskon, että Hän vihaa homoutta, koska se on tuhoisa elämäntapa.
Hän ei luonut ihmistä Adamiksi ja Steveksi vaan Adamiksi ja Eevaksi.
Se oli Hänen tahtonsa, ja vastustan homoseksuaalisuutta, -
mutta ei Jumala vihaa homoja. Heidänkin syntinsä on maksettu, -
ja he voivat ottaa pelastuksen vastaan ja syntyä uudesti.
Monet uskonnolliset ihmiset tuovat vain esiin Jumalan vihaa -
eivätkä ymmärrä, että Jumala on sovittanut meidät itsensä kanssa.
Miten Hän teki sen? Se sanotaan seuraavassa jakeessa, jakeessa 19: -
"Sillä Jumala oli Kristuksessa ja sovitti maailman itsensä kanssa -
eikä lukenut heille heidän rikkomuksiaan, -
ja hän uskoi meille sovituksen sanan."
Jumala sovitti meidät itsensä kanssa niin, ettei lukenut meille syntejämme.
"Syntien lukeminen" voi myös olla vaikeasti avautuva käsite.
Useimpien on vaikea saada siitä otetta tai soveltaa sitä elämäänsä.
Se on kirjanpidollinen termi, joka tarkoittaa tilille panemista -
tai jonkin asian kirjaamista ylös jotakuta vastaan.
Ennen vanhaan monella oli ruokakaupassa "piikki".
Ostoksia ei tarvinnut maksaa heti, vaan ne kirjattiin tilille -
ja käytiin maksamassa kuun lopussa. Ostokset saattoi laittaa "piikkiin", -
mutta ne oli kuitenkin maksettava, eli asiakas pantiin niistä tilille.
Toinen esimerkki tästä on luottokortin käyttö.
Kun annat kauppiaalle luottokorttisi, et maksa ostoksiasi saman tien.
Jos et usko sitä, voit kokeilla jättää luottokorttilaskun maksamatta -
ja väittää, että maksoit tuotteet jo kaupassa antamalla luottokorttisi.
Et maksanut, annoit vain tiedot, joiden perusteella sinua voi laskuttaa.
Kauppias lähetti laskun tuotteesta luottokorttiyhtiöllesi, -
joka vuorostaan lähetti laskun sinulle. Luottokortti on siis esimerkki -
asioiden lukemisesta jonkun kontolle. Ostoksistasi pidetään kirjaa, -
ja niiden maksupäivä koittaa joskus. Jumala sovitti maailman -
itsensä kanssa niin, että Hän ei pannut meitä tilille synneistämme.
Sen sijaan Hän veloitti kaikki syntimme omalta tililtään.
Hän pani ne omalle tililleen lähettämällä Poikansa kuolemaan.
Vähän niin kuin Jeesus tulisi paikalle, kun olisin maksamassa ostoksiani, -
ja sanoisi: "Minä hoidan tämän. Pankaa se minun tililleni."
Kaikki velkani laitetaan Jeesuksen tilille, ja Hän joutuu maksamaan ne.
Jos Jeesus olisi fyysisesti täällä ja maksaisi ostokseni luottokortillaan, -
ei olisi oikein, jos kauppias silti lähettäisi minulle laskun -
ja sanoisi: "Jeesus toki maksoi ostoksesi, mutta sinä sait tuotteet.
Sinunkin pitäisi maksaa jotain, joten veloitan sinulta 10 prosenttia.
Sinunkin pitää maksaa jotain, koska sinä aiheutit velan alun perin."
Jokainen ymmärtää, ettei se käy. Ei olisi oikein, että sekä Jeesus -
että minä joutuisimme maksamaan. Uskonto opettaa juuri näin.
Jeesus toki kuoli syntiemme takia ja maksoi niiden hinnan, -
mutta meidänkin pitää maksaa niistä. Emme ehkä joudu helvettiin, -
mutta saamme kärsiä. Jumala ei ehkä vastaa meille tai paranna meitä.
Eihän se nyt niin mene, että voimme tehdä syntiä ja olla maksamatta siitä.
Uskonnollisten Jeesuksen maksu ei riitä, vaan he vaativat tuplamaksua.
Ei, sillä Jumala sovitti ihmiskunnan itsensä kanssa niin, -
että oli Jeesuksessa -
eikä lukenut rikkomuksiamme viaksemme.
Näin pääsemme sopusointuun Jumalan kanssa. Meillä voi olla -
rauha Jumalan kanssa vain niin, että tulemme vanhurskaiksi uskosta.
Room. 5:1 "Koska me siis olemme uskosta vanhurskaiksi tulleet, -
niin meillä on rauha Jumalan kanssa". Meillä ei voi koskaan olla rauhaa -
Jumalan kanssa, jos yritämme vapautua synnin rangaistuksesta -
omien tekojemme perusteella, vaan tarvitaan uskoa Jeesuksen uhriin.
Tämä takia enkeli lauloi: "Kunnia Jumalalle korkeuksissa!
Jumala tarjoaa rauhaa ihmisille!" Vanhan testamentin laki, -
jonka nojalla ihmiset maksoivat synneistään itse, oli lopussa.
Sen sijaan nyt oli tullut Pelastaja, joka ottaisi koko maailman synnit -
omaan ruumiiseensa ja kantaisi ne ristinpuuhun, 1. Piet. 2:24.
Jeesus otti ylleen koko maailman synnit, -
ja Isä Jumala rankaisi Häntä sinun ja minun synneistä.
Jeesus maksoi synneistämme, ja niinpä on nyt oikein, -
että Jumala kohtelee meitä armollisesti, sillä hinta on maksettu.
Kun puhun näin, jotkut ajattelevat, että suhtaudun syntiin kevyesti -
ja väitän, ettei sillä ole merkitystä.
Se ei ole totta. Uskon pitäväni syntiä ainakin yhtä kuolettavana -
kun suurin osa ihmisistä.
Voisin puhua tästä pitkään. Kohtasin Herran ja nousin -
Hänen läsnäoloonsa. Raamatussa on paljon vastaavia kertomuksia.
Kun Jesaja näki Herran korkeuksissa, hän kaatui heti kasvoilleen maahan -
ja sanoi: "Minä hukun, sillä minulla on saastaiset huulet!"
Kun Pietari näki Herran, hän koki olevansa alasti, puki viitan ylleen, -
hyppäsi veteen ja ui rantaan. Myös Danielilla ja Jeremialla -
on vastaavia kokemuksia. Jokainen, joka on ollut Jumalan läsnäolossa -
ja jolle Jumala on ilmestynyt, ymmärtää heti arvottomuutensa.
Minäkin huomasin arvottomuuteni. Ihmisten standardeilla mitattuna -
olen elänyt todella pyhää elämää. Olen kohta 65-vuotias, -
enkä ole koskaan kiroillut, juonut alkoholia enkä polttanut tupakkaa.
Olen uskonnon mittapuilla mitattuna pyhä ja vanhurskas, -
mutta kun Jumala ilmestyi minulle, ymmärsin olevani syntinen.
Omavanhurskaudestani ei ollut hyötyä. Minä todella vihaan syntiä.
En siis suhtaudu syntiin kevyesti, niin kuin monet väittävät.
Korostan vain sitä, että Jeesuksen suorittama maksu synneistäni -
on loputtoman paljon suurempi kuin mitä syntini ansaitsevat.
Syntini eivät ole mitään Jeesuksen uhriin verrattuna.
Ne, joiden mielestä meidänkin pitää kärsiä syntiemme tähden -
tai jotka sanovat, että Jumalan viha tulee kohtaamaan jotakin maata -
tai seurakuntaa, ellei se käänny, suhtautuvat Jeesukseen kevyesti.
He pienentävät Jeesuksen uhria. Heistä Hän ei maksanut koko hintaa, -
vaan vain osan siitä, ja meidänkin pitää kärsiä syntiemme tähden.
Synnistä on toki seurauksia, mutta ei Jumalan taholta.
Jumalan viha on poissa, eikä Hän vuodata sitä maailmaan -
syntiemme tähden. Hän vuodatti kaiken vihansa Jeesuksen ylle.
Hänessä ei ole enää jäljellä vihaa Jeesukseen uskovia kohtaan.
Ne, jotka eivät ota Jeesusta vastaan, elävät seurakunnan aikaa, -
ja Jumala pidättelee vihaansa ja tuomiotaan. Raamatun mukaan -
Hän päästää ne joskus valloilleen, mutta se on poikkeus, ei sääntö.
Tulee kuitenkin aika, jolloin Hän palaa maailmaan -
ja tempaa seurakuntansa pois täältä, ja niitä, jotka eivät ottaneet vastaan -
Hänen pelastustaan, tulee kohtaamaan rangaistus.
Tätä asiaa tutkin yhä, -
enkä ole varma, että esitän sen täsmälleen oikein.
1. Joh. 2:2 "Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Uskon, että koko maailman synnit on maksettu, -
mutta en tiedä, rankaiseeko Jumala niitä, jotka eivät ota maksua vastaan, -
heidän yksittäisistä synneistään, kuten homoudesta tai valehtelusta.
Ehkä, mutta tiedän varmasti, että he saavat maksaa siitä synnistä, -
etteivät ottaneet Jeesusta vastaan, vaan torjuivat Hänet.
Jumala antoi meille parastaan. Jumala tuli ihmiseksi ja kärsi, -
ei vain ristillä, vaan jo siinä, että otti ihmisruumiin ja tuli vauvaksi.
Kaikkivaltias Jumala tuli vauvaksi, jonka piti kasvaa -
ja oppia syömään ja liikkumaan ja joka oli rajoitettu yhteen paikkaan.
Kaikkivaltiaalle oli valtava uhraus tulla ihmishahmoiseksi -
ja vaeltaa maan päällä 33 vuotta, ja se huipentui ristiinnaulitsemiseen -
ja siihen, että juutalaiset torjuivat Jeesuksen täysin.
Hän teki tuon kaiken, ja silti moni torjuu Hänet tai ei välitä Hänestä.
Jotkut aikovat palata asiaan joskus myöhemmin ennen kuolemaansa.
Olen sitä mieltä, ettei helvetti ole tarpeeksi syvä -
eikä ikuisuus riittävän pitkä aika sellaisen ihmisen rankaisemiseksi, -
joka torjuu näin hienon lahjan ja näin suuren pelastuksen.
En siis ole varma, kärsivätkö ne, jotka eivät ota Jeesusta vastaan, -
yksittäisten syntiensä vuoksi vai sen synnin vuoksi, että torjuivat Hänet, -
mutta he joutuvat joka tapauksessa kohtaamaan vihan ja rangaistuksen.
Tämä ei kuitenkaan koske niitä, jotka ovat ottaneet -
Jeesuksen vastaan eikä niitä, jotka ovat aloittaneet tuon prosessin.
Jumala vetää meitä yhä puoleensa armonsa kautta ja kertoo, -
että syntimme on maksettu.
Hän ei vedä meitä vihansa avulla, vaan hyvyytensä, Room. 2:4.
Kunpa ymmärtäisit, kuinka suuri Jeesuksen lahja on -
ja että Jumala maksoi velan, jonka sinä itse sait aikaan.
Jeesus ei kuollut omien syntiensä tähden, vaan sinun ja minun syntien.
Jumala rakasti maailmaa niin, että lähetti Jeesuksen tekemään tämän.
Herra vetää sinua luokseen hyvyydellään ja jos otat sen vastaan, -
on oikein, että Jumala on sinulle armollinen ja kohtelee sinua -
ikään kuin et olisi koskaan tehnyt syntiä eli kuin olisit vanhurskas.
Vanhurskaus on sitä, että on kuin emme olisi koskaan tehneet syntiä.
Miten Jumala voisi silloin kohdella minua syntisenä?
Hänhän pani kaikki syntini Jeesuksen ylle ja Jeesus kärsi rangaistukseni.
Siksi Jumalan viha pantiin viimeistä pisaraa myöten -
Jeesuksen ylle, eikä minulla ole enää mitään maksettavaa.
Vaikka en olekaan täydellinen enkä sellainen ihminen kuin toivoisin, -
Jumala rakastaa minua ikään kuin olisin täydellinen, -
sillä Hänen Poikansa asuu minussa ja olen yhtä Hänen kanssaan.
Juuri tästä enkeli puhui jakeessa Luuk. 2:14: -
"Kunnia Jumalalle korkeuksissa, ja rauha Jumalalta ihmisiä kohtaan."
Tällaista rauhaa ei ollut koskaan vallinnut ennen Jeesuksen tuloa.
Vanhassa testamentissa muutamilla ihmisillä oli suhde Jumalaan, -
koska he uskoivat siihen, mitä Hän tulisi tekemään, -
mutta he eivät saaneet siitä täyttä hyötyä. Raamatussa sanotaan, -
että he olisivat halunneet paremman liiton, joka meillä oli.
Mooseksella ja Elialla ei ollut kaikkea sitä, mitä minulla on.
Heillä oli ilmestys Jumalalta, mutta he elivät eri liiton alla -
katsoen tulevaan uhriin, minä katson taaksepäin täytettyyn uhriin.
He uskoivat, että heidät sovitettaisiin kerran, minut on jo sovitettu.
Miten Hän sovitti minut? Niin, ettei lukenut minulle syntejäni.
Hän ei pidä kirjaa synneistäsi. Saako se sinut elämään synnissä?
Jos olet todella syntynyt uudesti, et etsi tilaisuutta elää synnissä.
Luontosi on muuttunut, ja haluat elää Jumalalle.
Jos olet vain uskonnollinen etkä ole ymmärtänyt evankeliumia, -
saatat onnistua synnin välttelyssä huonosti ja elää syntistä elämää, -
mutta uudestisyntynyt haluaa elää Jumalalle, vaikka epäonnistuukin.
Uudestisyntynyt ei käytä Jumalan hyvyyttä ja armoa elääkseen synnissä.
Vain jumalaton tekee niin. Jos olet syntynyt uudesti, olet muuttunut.
Tästä puhutaan Roomalaiskirjeen luvussa 6 sekä jakeessa 1. Joh. 3:3.
Luen jakeesta 2. "Me tiedämme tulevamme hänen kaltaisikseen, -
kun hän ilmestyy, sillä me saamme nähdä hänet sellaisena, kuin hän on.
Ja jokainen, joka panee häneen tämän toivon, puhdistaa itsensä, -
niinkuin hän on puhdas."
Jos olet syntynyt uudesti, haluat puhdistaa itsesi ja elää pyhää elämää.
Jos joku käyttää sitä, että Jumala on maksanut syntimme -
eikä pidä niistä kirjaa tai lue niitä viaksemme, -
mahdollisuutena elää synnissä, hänen pitäisi syntyä uudesti.
Hänen sydämensä ei ole muuttunut eikä hän ole uudistunut sisäisesti.
Uudestisyntynyttä se ei vapauta elämään synnissä.
Se vapauttaa hänet syyllisyydestä ja synnin rangaistuksesta, -
eikä hänen arvottomuudentunteensa estä hänen suhdettaan Jumalaan.
Näiden asioiden ymmärtäminen on todella vapauttavaa -
ja voi mullistaa suhteesi Jumalaan.
2. Kor. 5:18―19:n mukaan Herra sovitti meidät itsensä kanssa niin, -
ettei lukenut meille syntejämme, ja uskoi meille sovituksen sanan.
Seurakunnan pitäisi saarnata sitä, että Jeesus kantoi rangaistuksemme.
Moni seurakunta pelkää sanoa niin, etteivät ihmiset alkaisi elää synnissä.
Rakastan vaimoani, eikä se, että tuon hänelle kukkia ja lahjoja, -
saa häntä haluamaan tehdä aviorikosta. Rakkaudenosoitukseni -
saavat hänet rakastamaan minua ja sitoutumaan minuun yhä vahvemmin.
Mistä siis on lähtöisin ajatus, että Jumalan hyvyydestä puhuminen -
saa ihmiset elämään synnissä? Se saa heidät elämään vahingossa -
pyhempää elämää kuin he koskaan elivät itse ponnistellen.
2. Kor. 5:20 "Kristuksen puolesta me siis olemme lähettiläinä, -
ja Jumala kehoittaa meidän kauttamme. Me pyydämme -
Kristuksen puolesta: antakaa sovittaa itsenne Jumalan kanssa."
Tämä on hyvä sanoma, jota opetan ja jota enkelit julistivat: -
"Kunnia Jumalalle korkeuksissa, ja maassa rauha ihmisten kesken".
Muistutan, että aiheesta on saatavana kirja. Tämä on lempiopetusaiheitani.
Jos tämä ei sytytä sinua, puusi ovat märkiä.
Aiheesta on saatavana myös lähes 300-sivuinen työkirja, -
joka auttaa sinua opettamaan tästä muille esim. raamattupiirissä.
Lisäksi on DVD-levyjä, jotka on otettu tv-ohjelmastamme.
Tämä opetus on asiaa, joka jokaisen uskovan pitäisi tietää.
Mainoksista saat lisätietoa tilaamisesta. Ota yhteyttä jo tänään!
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan ensimmäinen osa kertoo rauhasta ja hyvästä tahdosta.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Myös Andrewin uusin, Eliasta kertovat kirja, -
on saatavana 9 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Video sisältää järkyttäviä kuvia.
VIIVA HIEKASSA
Arizonan Tucson on kuin keidas autiomaassa.
Hoeschit kävivät seurakunnassa, jossa oli vahvatahtoinen pastori.
He altistuivat pahanlaatuisille uskonnollisille ajatuksille.
Sellainen oli heitä uhannut kasvainkin.
En tiennyt, mitä tapahtui, mutta kehoni ei toiminut oikein.
Se kasvoi minusta kuin käsivarsi. Näin sen leviävän ihoni alla.
Se oli inhottava.
Se näytti aivan paholaisen teolta.
Se imi minusta elämän, ilon ja onnen.
Tiesin, että olin sallinut sen, koska en vastustanut kasvainta.
Jos olin poissa kotoa, en tiennyt, olisiko Mike elossa palatessani.
Mike rukoili paranemista 8 vuotta ja uskoi siihen, tuloksetta.
Epätoivoisena hän lopulta piirsi hiekkaan viivan Jumalan Sanan -
ja oman epävakaan ajattelunsa väliin, ja päätti uskoa Sanaan.
Se katosi. Olen parantunut Jeesuksen haavojen kautta, -
näyttivätpä asiat miltä tahansa.
Andrewin opetus rohkaisi Mikeä, -
ja pahanlaatuinen kasvain katosi seitsemässä kuukaudessa.
Tämän todistuksen ja monta muuta -
voit lukea nettisivuiltamme.
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Palvonta, ylistys ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Tervetuloa!
Suomennos: Anni Lähteenmäki